सत्ता में न आने पर भी वे सत्तारूढ़ सरकार पर अपना दबदबा बना सकते हैं. इसकी वजह यह है कि कांग्रेस या भाजपा क्षेत्रीय पार्टियों के समर्थन के बिना अपने बूते सरकार नहीं बना सकतीं. और यदि उन्होंने किसी तरह बहुमत भी जुटा भी लिया तो देवेगौडा या वी.पी. सिंह जैसा कोई शख्स ही प्रधानमंत्री बनेगा. उन्हें यह भी मालूम होना चाहिए कि कांग्रेस के समर्थन से वे कितने दिन सत्ता में रह सकते हैं. पूर्व प्रधानमंत्री और कांग्रेस के समर्थन के शिकार चंद्रशेखर ने सार्वजनिक रूप से स्वीकार किया था, ''मेरे दोस्त, मैं राष्ट्र के सामने कोई महान नैतिक विकल्प नहीं हूं. मुझे अखबार वालों का समर्थन हासिल नहीं है. मैं महज एक सामान्य नेता हूं जिसे हर किसी से समझौता करना पड़ता है.''